
ที่  มท ๐๘16.3/ว
ถึง  สำนักงานส่งเสริมการปกครองท้องถิ่นจังหวัด ทุกจังหวัด



ด้วยกรมส่งเสริมการปกครองท้องถิ่นได้รับแจ้งจากสถาบันส่งเสริมการสอนวิทยาศาสตร์
และเทคโนโลยี (สสวท.) ร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) ว่าได้ดำเนินการพัฒนานวัตกรรมสื่อการเรียนรู้ในรูปแบบ
แชตบอต (Chatbot) เพื่อเป็นระบบแบบฝึกหัดเสริมสร้างการเรียนรู้เชิงปฏิสัมพันธ์ สำหรับกระตุ้นความสนใจ
ของผู้เรียน และเป็นเครื่องมือสนับสนุนครูผู้สอนในการติดตามพัฒนาการของผู้เรียนได้อย่างมีประสิทธิภาพ 
โดยครอบคลุมสาระการเรียนรู้ ดังนี้ 
1. แชตบอต MathMeow รายวิชาคณิตศาสตร์พื้นฐาน ระดับมัธยมศึกษาตอนปลาย  
    รายละเอียดเพิ่มเติม: https://www.ipst.ac.th/chatbots/mathmeow
2. แชตบอต MathMeow Junior รายวิชาคณิตศาสตร์ ระดับมัธยมศึกษาตอนต้น
    รายละเอียดเพิ่มเติม: https://www.ipst.ac.th/chatbots/mathmeowjunior
3. แชตบอต CellFieBoom รายวิชาวิทยาศาสตร์ชีวภาพ ระดับมัธยมศึกษาตอนปลาย
    รายละเอียดเพิ่มเติม: https://www.ipst.ac.th/chatbots/cellfieboom

กรมส่งเสริมการปกครองท้องถิ่น จึงขอความร่วมมือสำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นที่จัดการศึกษาทุกแห่งประชาสัมพันธ์การพัฒนานวัตกรรมสื่อการเรียนรู้
ในรูปแบบแชตบอต (Chatbot) ให้ผู้บริหารการศึกษา ผู้บริหารสถานศึกษา ครูและบุคลากรทางการศึกษา
ในกลุ่มสาระการเรียนรู้วิทยาศาสตร์และเทคโนโลยี กลุ่มสาระการเรียนรู้คณิตศาสตร์ ตลอดจนนักเรียน
และผู้ที่มีความสนใจทราบ ทั้งนี้ สามารถศึกษารายละเอียดและวิธีการใช้งานเพิ่มเติมได้ที่เว็บไซต์ดังกล่าวข้างต้น หรือสอบถามรายละเอียดเพิ่มเติมได้ที่สถาบันส่งเสริมการสอนวิทยาศาสตร์และเทคโนโลยี (สสวท.) 
สาขาคณิตศาสตร์มัธยมศึกษา ผู้ประสานงานคุณอัมริสา จันทนะศิริ โทร. 0 2392 4021 ต่อ 1458 รายละเอียดตาม QR Code ท้ายหนังสือนี้





  กรมส่งเสริมการปกครองท้องถิ่น






      มกราคม 2569
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาท้องถิ่น
โทร. ๐ ๒๒๔๑ ๙๐๐๐ ต่อ ๕๓๑8
ไปรษณีย์อิเล็กทรอนิกส์ saraban@dla.go.th

ผู้ประสานงาน นายพีระพัฒน์ โสแก้ว โทร. 09 3135 5603

รายละเอียด

